
Selam alejkum!


Da li je dozvoljeno da neko klanja istihare-namaz, s tim što se toj osobi dadne majica od nekog člana porodice i ta osoba na osnovu toga sazna da li je napravljeno na kuću? Volio bih da mi to sve objasnite. Mamu sam savjetovao da ne ide takvim ljudima, međutim, ne sluša me, smatra da tu nema grijeha. I još da vas pitam da li je potrebno, ako se počne odlaziti hodži koji liječi Kur’anom, da se ide naprimjer svaki dan i da on uči po 40 minuta, ili se može to izliječiti odjednom, samo što bi taj hodža morao potrošiti više truda i snage na tu osobu, pošto sam isao kod jednog hodže koji uči 40 minuta i on prestaje bez obzira da li ti pao, da li se tresao, nebitno šta bilo, on te nakon tog vremena budi, ti mu naravno to platiš koliko ti je od srca, samo da je ***[halal](https://pitajucene.com/search/halal/questions/ "Pretraži pitanja o halalu")***.


Mislim da se tu više gleda interes nego da bi se nekom pomoglo, ako griješim, neka mi Allah oprosti, ali mislim da se to može izliječiti odjednom, samo kao što rekoh, za nekog je potrebno uložiti više vremena i truda da bi se izliječio… Allah vam dao svako dobro!


* 
* 
* 
* 
* 
* 
* 

 
Istihara namaz i sihirbazi

Alejkumus-selam!


Dozvoljeno je da neko za neku osobu, posebno ko je bogobojazan, klanja istiharu. Liječnici Kur’anom to često rade u vezi nekih bolesnika. Ali, u vašem slučaju i na takav način, to nije dozvoljeno. Ustvari, takvoj osobi ne treba ta neka majica za istiharu, njoj treba neki trag od osobe kako bi se napravila magija i na osnovu tog nekog traga, da ***[džinni](https://pitajucene.com/search/d%C5%BEini/questions/ "Pretraži pitanja o džinnima")*** podnesu „izvještaj“, pa će ona poslije vama da kaže kako je vidjela u snu to i to.


Što se tiče drugog dijela pitanja u vezi liječenja, sve zavisi od slučaja do slučaja. Teško da se može odjednom sve riješiti, može u nekim sučajevima ako je u pitanju opsjednutost koja je tek nastala. Dakle, ako džinn uđe u čovjeka pa mu se nakon kraćeg vremena prouči ***[rukja](https://pitajucene.com/search/rukja/questions/ "Pretraži pitanja o rukji")***, tokom učenja džinn može da se istjera ili ubije. Ali, kad je u pitanju ***[sihr](https://pitajucene.com/search/sihr/questions/ "Pretraži pitanja o sihru")***, a posebno teži i stariji, onda treba duže vremena.


Rukja ne bi trebala da bude manja od barem 30 minuta, a ako liječnik vidi da je bolje da prestane, te da terapijom umori i slomi džinna, onde je bolje da prestane pa nakon nekoliko dana da opet uči. Kažem ti, brate, samo slučaj lakšeg opsjedanja i uroka može se odjednom izliječiti, a za ostalo treba malo duže vremena. I svaki liječnik koji se boji Allaha, neće da gleda interes, nego Allahovo zadovoljstvo.


Na pitanje odgovorio: Ebu Bilal – svršenik Medinskog fakulteta  

Preuzeto sa stranice <http://www.n-um.com>


